Tikkie Blou | LekkeSlaap
Tikkie Blou is 'n moderne hout-selfsorgwoonstel met 'n privaat ingang wat apart van die hoofhuis in Leisurebaai geleë is. Die woonstel word omring deur aalwyne, vetplante en ander groen plantegroei en skakel goed in by die omgewing weg van die stad. Let wel dat die woonstel op die eienaar se woonerf geleë is.
Die woonstel het 'n oopplan-uitleg en is ideaal vir 'n paartjie met jong kinders. Daar is 'n dubbelbed, enkelbed of slaapbank en 'n badkamer met 'n stort en 'n toilet. Die kombuisie is toegerus met 'n ketel, tweeplaatstoof en oond, yskas-vrieskas, eetgerei en breekware. Daar is ook 'n TV met Openview HD-kanale en 'n DVD-speler. Gaste kan ook hulle DStv-dekodeerder saambring. 'n Plafonwaaier word voorsien vir daardie warm, soel dae. Gratis WiFi is beskikbaar en daar is veilige parkeerplek in 'n motorhuis. 'n Watertenk word gebruik wanneer die water dalk afgeskakel word.
Tikkie Blou is ongeveer 1 km van die Kinder-, Peter Pan- en Glemore-strande af. Dit is ook net 350 m vanaf 4 verskillende hengelplekke. Dit is ook naby Mac Banana, Dolphin Pub and Grill, Beaver Creek, Wild Coast Sun en Wild Waves Waterpark. Leisure Bay is 'n stil plekkie wat dit ideaal maak vir 'n lekker wegbreek wat steeds naby die omliggende dorpe is.